Dona'm les entitats que apareixen en el text següent:
Paula Delpuig i Gelabert o, en religió, Paula de Sant Lluís (Malgrat de Mar, Maresme, 3 de febrer de 1811 - Vic, Osona, 23 de febrer de 1889) fou una germana de les Carmelites de la Caritat o Vedrunes, segona superiora de la congregació. Ha estat proclamada venerable per l'Església Catòlica. Nascuda a Malgrat de Mar, filla de Joan Delpuig i Madrona Gelabert, en 1811. De petita va demostrar molta religiositat, amb una particular devoció envers l'Infant Jesús. Als dotze anys va fer vot privat de castedat i decidí de fer vida religiosa en el futur. En 1829 la família es traslladà a Barcelona. Hi conegué Joaquima de Vedruna, que feia poc que havia fundat la congregació de Germanes Carmelites de la Caritat, i decidí d'ingressar-hi, cosa que feu en 15 de gener de 1830 al Noviciat de Vic. S'ocupà de tasques diverses, com l'atenció a l'hospital i destacà pel seu zel i caritat. El 8 de febrer de 1844 va fer els vots perpetus a la congregació. Quan, al final de 1852 la mare Joaquima es traslladà definitivament a la Casa de Caritat de Barcelona, el bisbe de Vic nomenà Paula Delpuig vicesuperiora general de la congregació amb plens poders, decisió que provocà desconcert i malestar en les germanes, que veien en la mare Veneranda Font la successora natural de la fundadora. La mateixa Joaquima de Vedruna, en una reunió de superiores a Barcelona en recomanà l'acceptació. Paula Delpuig succeí Joaquima de Vedruna com a superiora general i continuà amb l'expansió de l'institut, fundant-ne noves cases i consolidant-lo. Va fundar la primera comunitat fora de Catalunya, en 1855 a Madrid i, des de llavors, en altres llocs d'Espanya. En 1859 passaren a l'Àfrica i en 1866 ja hi havia 550 germanes en seixanta col·legis que, vint anys més tard eren 125 amb 1.056 germanes. També en el període del seu mandat s'aprovà la congregació, provisionalment i definitiva per la Santa Seu, i pel govern estatal. Tingué cura de recollir i preservar els records de la fundadora amb vista a un futur i previsible procés de canonització. Va morir a Vic el 1889.
Paula Delpuig i Gelabert : persona, Paula de Sant Lluís : persona, Malgrat de Mar : Entitat_Geopolítica, Maresme : Entitat_Geopolítica, Vic : Entitat_Geopolítica, Osona : Entitat_Geopolítica, Carmelites de la Caritat o Vedrunes : religiosa, Església Catòlica : religiosa, Joan Delpuig : persona, Madrona Gelabert : persona, Infant Jesús : persona, Barcelona : Entitat_Geopolítica, Joaquima de Vedruna : persona, Germanes Carmelites de la Caritat : religiosa, Joaquima : persona, Paula Delpuig : persona, Veneranda Font : persona, Catalunya : Entitat_Geopolítica, Madrid : Entitat_Geopolítica, Espanya : Entitat_Geopolítica, Àfrica : ubicació, Santa Seu : religiosa, Casa de Caritat de Barcelona : edifici